“Sevgi iztirobi” seriali yulduzi Burak O‘zchivit Moskvada: Aktyor uni ko‘rish istagidagi muxlisalari qurshovidan tan soqchilari yordamida chiqishiga to‘g‘ri keldi (video)

Turkiyaning eng ko‘p haq to‘lanadigan yulduzlaridan biri — “Muhtasham yuz yil” hamda “Sevgi iztirobi” seriallariga suratga tushganidan so‘ng millionlab rossiyalik muxlislarning sevimli aktyoriga aylangan Burak O‘zchivit Moskvaga tashrif buyurdi. Aktyor muxlislari uchun poytaxt restoranlaridan birida maxsus uchrashuv uyushtirdi. Aytishlaricha, turk kinosi yulduzini ko‘rishni istovchilar yaxshigina xarajat qilishiga to‘g‘ri kelgan — restorandagi stol narxi 15 000 rubl (258 dollar)ni tashkil etgan. Moskvaliklarni bunday qimmat narx to‘xtata olmadi, Burakni ko‘rish uchun bir necha yuzlab odamlar restoranga keldi, deb yozadi “Bloknot.ru”.

Aktyor 2,5 soat kechikib kelganiga qaramay, hech kim ketib qolmadi, restoranda uni yo‘lakdayoq saf tortgan yuzdan ortiq odam qarsaklar ostida kutib oldi. Ammo oq ko‘ylakda jilmayib turgan O‘zchivit zalda paydo bo‘lishi bilan barcha qizlar u tomon yugurdi. Aktyorning qo‘riqchilari esa muxlislarni tinchlantirishiga to‘g‘ri keldi. Shundan so‘ng muxlislar orasida aktyor uzoq vaqt ko‘rinmadi, u kecha tashkilotchilari bilan kechki ovqatga borishga shoshildi. Darvoqe, taniqli aktyor bilan uchrashuvda mehmonlar tatib ko‘rishi uchun tashkilotchilar turk taomlari, jumladan, paxlava, kabob, ustritsa va shampan vinosi tayyorladi.
Qizig‘i shundaki, Rossiyaning mashhur xonandasi Dima Bilan ham Burak bilan uchrashishga kelgan — ehtimol, u restorandagi muxlislar orasida yagona erkak bo‘lgandir. Xonanda turkiyalik aktyor bilan qo‘l berib ko‘rishib, suratga tushishga muvaffaq bo‘ldi. Dima Bilan Burakni kutayotganida, muxlislar rossiyalik qo‘shiqchini selfi qilish iltimosi bilan o‘rab oldi. Olga Buzovaning ham bu borada omadi chopdi. Teleboshlovchi VK Fest’da chiqish qilgandan so‘ng, aktrisa Anna Rudova bilan restoranga tushlik qilish uchun bordi va u yerda O‘zchivit ham bor edi. Xonanda turk aktyori bilan suratga tushib, aslida buni Burak iltimos qilganini hazil qildi.


Eslatib o‘tamiz, Burak aktrisa Fahriye Evjen bilan turmush qurgan. Ular “Choliqushi” serialining suratga olish maydonchasida uchrashgan va oshiq juftlik rolini ijro etgan.